26. ΕΓΚΥΚΛΙΟΣ ΔΙΟΙΚΗΣΕΩΣ ΙΚΑ Αριθ. 50/1954 Δικαίωμα νέας επιδοτήσεως ανεργίας εντός του έτους της επιδοτήσεως. Προς άρσιν αναφυεισών εν τη πράξει αμφιβολιών εν σχέσει προς την δυνατότητα καταβολής εκ νέου επιδόματος ανεργίας εντός του έτους της επιδοτήσεως, ως τούτο ερμηνεύεται δια της υπ’ αριθ. 137/53 ημετέρας εγκυκλίου, εις ησφαλισμένους οίτινες εξήντλησαν το ανώτατον όριον προηγουμένης επιδοτήσεως, αναλαβόντες δε βραχείαν εργασίαν, απελύθησαν εντός του έτους τούτου, γνωρίζομεν υμίν τα ακόλουθα: Συμφώνως προς τας δια της ανωτέρω εγκυκλίου ημών παρασχεθείσας οδηγίας, εάν η λήξις της απασχολήσεως του ησφαλισμένου, συνεπεία της οποίας ανεστάλη η επιδότησις αυτού, επέλθη εντός του κατά τα ανωτέρω έτους της επιδοτήσεως, η ασφαλιστική περίπτωσις λογίζεται ενιαία και συνεχίζεται η ανασταλείσα επιδότησις. Εις ας όμως περιπτώσεις η έναρξις και η λήξις της αναληφθείσης εργασίας επήλθε μετά την εξάντλησιν του ανωτάτου ορίου της επιδοτήσεως και εντός του έτους της επιδοτήσεως, ζήτημα γεννάται κατά πόσον και από πότε ανακύπτει δικαίωμα νέας εξ αρχής επιδοτήσεως του ησφαλισμένου. Προς τούτο δέον να γίνη δεκτόν ότι εν προκειμένω η έναρξις της νέας επιδοτήσεως δεν δύναται να ενατρέξη προ της ημερομηνίας, καθ’ ην συμπληρούται το έτος της επιδοτήσεως, ως τούτο καθορίζεται δια της εν αρχή εγκυκλίου ημών, κατ’ ανάλογον εφαρμογήν των διατάξεων του άρθρ. 36 παρ. 7 Α.Ν. 1846/51, όπερ ηθέλησεν όπως πάσαι αι εντός του έτους της επιδοτήσεως λήξεις της απασχολήσεως, συνιστώσιν περίπτωσιν ασφαλιστικώς ενιαίαν. Παράδειγμα: Ησφαλισμένος επεδοτήθη από 1.8.53-31.1.54 εξαντλήσας το ανώτατον όριον της επιδοτήσεως. Την 2.2.54 ανέλαβεν εργασίαν, ήτις έληξε την 12.2.54. Ούτος αναγγελλόμενος ημίν ως άνεργος την 13.2.54 δεν θα τύχη έκτοτε νέας επιδοτήσεως, αλλά από 1.8.54. Δια της ως άνω διδομένης λύσεως πρόδηλον καθίσταται, ότι επιτυγχάνεται ίση και δικαία μεταχείρισις των ησφαλισμένων, δοθέντος ότι εν εναντία περιπτώσει ο μη αποδεχόμενος την ανάληψιν βραχείας εργασίας ολίγον προ της συμπληρώσεως της επιδοτήσεως αυτού, θα ηδύνατο απασχολούμενος επί βραχύ χρονικόν διάστημα μετά το πέρας της επιδοτήσεώς του να επιτύχη νέαν εξ υπαρχής επιδότησιν, αντί του ούτινος θα ελάμβανε μικρού υπολοίπου εκ της πρώτης αυτού επιδοτήσεως. 